บันทึกรายงานการประชุม
[bookmark: _GoBack]คณะกรรมการสนับสนุนการจัดทำแผนพัฒนาองค์การบริหารส่วนตำบลตะโละหะลอเพื่อพิจารณาจัดทำร่างแผนพัฒนาท้องถิ่น (พ.ศ.2561 – 2564)                                     ฉบับเพิ่มเติม เปลี่ยนแปลง ครั้งที่ 2/2562
วันที่  17  เดือน เมษายน  พ.ศ. 2562
ณ ห้องประชุมองค์การบริหารส่วนตำบลตะโละหะลอ  
ผู้เข้าร่วมประชุม
	ลำดับที่
	ชื่อ – สกุล
	ตำแหน่ง

	๑
	นางสาวฟารีดา  มะเต๊ะ
	รองปลัดองค์การบริหารส่วนตำบล   ประธานกรรมการ


	๒
	นางสาวสุเพียงพิศ  ลอยเมฆ
	ผู้อำนวยการกองคลัง                   กรรมการ  
                           

	๓
	นายมนูญ บุญทิก		
	ผู้อำนวยการกองช่าง                    กรรมการ


	4
	นายซัมซูดิง     ดงมูซอ 	
	ผู้แทนประชาคม                         กรรมการ


	5
	นายสุวรรณ     มะเก๊ะ
	ผู้แทนประชาคม                         กรรมการ


	6
	นายบูรฮาน     มะแล
	ผู้แทนประชาคม                          กรรมการ


	7
	นายลุกมัน  สารีมา
	หัวหน้าสำนักปลัด                     กรรมการ/เลขานุการ


	8
	นางสาวอนียา  กิ้มเถี้ยว	
	นักวิเคราะห์นโยบายและแผน     กรรมการ/ผู้ช่วยเลขานุการ









ระเบียบวาระการประชุม 
คณะกรรมการสนับสนุนการจัดทำแผนพัฒนาองค์การบริหารส่วนตำบลตะโละหะลอ 
วันที่  17  เมษายน  พ.ศ. 2562  
ณ  ห้องประชุมองค์การบริหารส่วนตำบลตะโละหะลอ  
-------------------------------------------- 
ระเบียบวาระที่ ๑  	เรื่องประธานแจ้งที่ประชุมทราบ  
	 ไม่มี

ระเบียบวาระที่ ๒	เรื่องรับรองรายงานการประชุมครั้งที่แล้ว
                            ไม่มี

ระเบียบวาระที่ ๓	เรื่องเสนอเพื่อพิจารณา
- การดำเนินการจัดทำร่างแผนพัฒนาท้องถิ่น  (พ.ศ.2561 – 2564) ฉบับเพิ่มเติม  เปลี่ยนแปลง  ครั้งที่ 2/2562 
                               
ระเบียบวาระที่ ๔	เรื่องอื่นๆ (ถ้ามี)















บันทึกรายงานการประชุมคณะกรรมการสนับสนุนการจัดทำแผนพัฒนาท้องถิ่น   
วันที่  17  เมษายน  พ.ศ. 2562  
เรื่อง  การดำเนินการจัดทำและร่างแผนพัฒนาท้องถิ่น (พ.ศ.2561 – 2564)  
ฉบับเพิ่มเติม  เปลี่ยนแปลง  ครั้งที่ 2/2562 
                               
เริ่มประชุมเวลา 	 10.00 น.
เมื่อคณะกรรมการสนับสนุนการจัดทำแผนพัฒนาฯ มาพร้อมกันแล้ว         ในที่ประชุมมีนางสาวฟารีดา  มะเต๊ะ รองปลัด อบต. เป็นประธานกรรมการ ทำหน้าที่เป็นประธานในที่ประชุม และมีนายลุกมัน สารีมา          ทำหน้าที่เลขานุการในที่ประชุม
ประธานที่ประชุม		- เมื่อมาครบองค์ประชุมแล้ว ขอเปิดการประชุม
ระเบียบวาระที่ 1		  เรื่อง ประธานแจ้งให้ที่ประชุมทราบ
 				 - ไม่มี -
ระเบียบวาระที่ 2 		เรื่อง รับรองรายงานการประชุมครั้งที่แล้ว 
 - ไม่มี - 
ระเบียบวาระที่ ๓			เรื่องเสนอเพื่อพิจารณา 
การดำเนินการจัดทำร่างแผนพัฒนาท้องถิ่น (พ.ศ.2561 – 2564)             ฉบับเพิ่มเติม  เปลี่ยนแปลง  ครั้งที่ 2/2562 
ประธานที่ประชุม		ในการประชุมคณะกรรมการสนับสนุนการจัดทำแผนพัฒนาท้องถิ่น             ในครั้งนี้  มีเรื่องเสนอเพื่อพิจารณาที่สำคัญคือ การดำเนินการจัดทำร่าง แผนพัฒนาท้องถิ่น (พ.ศ.256 –2564) ฉบับเพิ่มเติม  เปลี่ยนแปลง  ครั้งที่ 2/2562   
ที่ประชุม		- รับทราบ - 
ประธานที่ประชุม		หลังจากที่มีการทำหนังสือขออนุมัติร่างแผนพัฒนาท้องถิ่น             ฉบับเพิ่มเติม  เปลี่ยนแปลง ครั้งที่  2/2562  เสนอต่อนายก อบต.          เมื่อได้รับการอนุมัติการร่างแผนแล้ว จึงดำเนินการประชุมคณะกรรมการ สนับสนุนการจัดทำแผนพัฒนาองค์การบริหารส่วนตำบลตะโละหะลอ          เพื่อดำเนินร่างแผนพัฒนาท้องถิ่น ฉบับเพิ่มเติมและเปลี่ยนแปลง                     ขอเชิญนักวิเคราะห์นโยบายและแผน อธิบายเรื่องนี้ด้วยค่ะ  
นักวิเคราะห์ฯ			ในปีงบประมาณ พ.ศ. 2562 หลังจากที่ได้มีการเพิ่มเติมแผนพัฒนาท้องถิ่น  ฉบับเพิ่มเติม  เปลี่ยนแปลง  ในครั้งที่  1/2562                           พร้อมประกาศใช้เรียบร้อยแล้ว ในช่วงเดือนพฤษภาคม ซึ่งเป็นเดือนที่จะมีการประชุมสภาสมัยสามัญ  สมัยที่  2  ครั้งที่  1  ประจำปี  พ.ศ. 2562 และจะเป็นช่วงที่เริ่มเข้าสู่การเตรียมความพร้อมเพื่อจัดทำข้อบัญญัติงบประมาณรายจ่ายขององค์กรปกครองส่วนท้องถิ่น

		ดังนั้น  จึงมีการพูดคุยกันระหว่างหัวหน้ากอง ทั้งสำหนักงานปลัด  กองคลังและกองช่างถึงการเพิ่มเติมโครงการใหม่บางโครงการที่ยังไม่ปรากฏในแผนพัฒนาท้องถิ่นฉบับเดิม ในบางโครงการเป็นโครงการที่ได้รับเงินอุดหนุนซึ่งจำเป็นต้องบรรจุในแผนพัฒนาท้องถิ่น เพื่อที่จะดำเนินการในปีงบประมาณถัดไป  รวมทั้งสามารถนำโครงการที่เพิ่มเติมบรรจุในแผนพัฒนาท้องถิ่นมาบรรจุในข้อบัญญัติงบประมาณรายจ่ายประจำปี  พ.ศ. 2563  เพื่อให้ดำเนินการโครงการเหล่านี้ให้บรรลุผลในทางปฏิบัติ  การเพิ่มเติมแผนพัฒนาท้องถิ่นในครั้งนี้อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาท้องถิ่น  พ.ศ. 2548 และที่แก้ไขเพิ่มเติมถึงฉบับที่ 3 พ.ศ. 2561 หมวดที่ 4 การแก้ไข                 การเพิ่มเติมหรือการเปลี่ยนแปลงแผนพัฒนา ในข้อ  21 เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้  โดยดำเนินการตามขั้นตอน  ดังนี้ 
1) คณะกรรมการสนับสนุนการจัดทำแผนพัฒนาท้องถิ่นจัดทำ                 ร่างแผนพัฒนาท้องถิ่นสี่ปีที่เพิ่มเติม หรือเปลี่ยนแปลง พร้อมเหตุผลและ          ความจำเป็นเสนอคณะกรรมการพัฒนาท้องถิ่น 
2) คณะกรรมการพัฒนาท้องถิ่นและประชาคมท้องถิ่น พิจารณาร่าง แผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น
3) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือ เปลี่ยนแปลง และประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง เพื่อให้เป็นไปตามกฎหมายว่าด้วยสภาตำบลและองค์การ บริหารส่วนตำบล สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การ บริหารส่วนตำบล เพื่อให้ความเห็นชอบก่อนแล้วผู้บริหารท้องถิ่น             จึงพิจารณาอนุมัติและประกาศใช้ต่อไป   
การประชุมคณะกรรมการสนับสนุนการจัดทำแผนในครั้งนี้ สืบเนื่องจากการดำเนินการเพิ่มเติม เปลี่ยนแปลงแผนในครั้งที่  2/2562              อยู่ในช่วงของการเตรียมความพร้อมเพื่อจัดทำข้อบัญญัติงบประมาณรายจ่ายประจำปี  พ.ศ. 2563  จึงมีความจำเป็นที่จะต้องเพิ่มเติมโครงการในบางโครงการ และโครงการที่ได้รับเงินอุดหนุน เพื่อบรรจุในข้อบัญญัติงบประมาณรายจ่ายประจำปี  พ.ศ. 2563 และได้พบปัญหาที่เกิดจากความต้องการของประชาชนในพื้นที่จำเป็นต้องดำเนินการแก้ไขปัญหา            อย่างเร่งด่วน ปัญหาที่พบคือ ปัญหาด้านโครงสร้างพื้นฐาน ยังพบว่ามี           ถนนบางสายที่ใช้สัญจรในตำบลมีสภาพที่พังและชำรุดเสียหาย จึงต้องดำเนินการจัดทำโครงการเพื่อแก้ไขปัญหาแต่โครงการที่ต้องการจะดำเนินการไม่ได้อยู่ในแผนพัฒนาท้องถิ่นสี่ปี  ในบางโครงการมีความจำเป็นจะต้องบรรจุในข้อบัญญัติงบประมาณรายจ่ายประจำปี  พ.ศ. 2563  

ดังนั้น  การจัดการประชุมครั้งนี้  เพื่อให้ทุกท่านระดมความคิดและช่วยกันร่างแผนเพิ่มเติมและเปลี่ยนแปลงแผนพัฒนาท้องถิ่น และจากการรับฟังข้อร้องเรียนของประชาชนในพื้นที่ จึงขอสรุปว่ามีกิจกรรม/โครงการที่ควรเพิ่มเติมในแผนพัฒนาท้องถิ่น ครั้งที่ 2/2562             ทั้งหมด  21  โครงการ และมีโครงการที่ต้องการเปลี่ยนแปลงในแผนพัฒนาท้องถิ่น  จำนวน  1  โครงการ  
โครงการของสำนักงานปลัดที่ต้องการเพิ่มเติมในแผนครั้งที่  2/2562  
1) โครงการส่งเสริมคุณธรรม  จริยธรรมและการรักษาวินัยความโปร่งใสในการทำงานของคณะผู้บริหาร  สมาชิกสภา อบต. พนักงานส่วนตำบลและพนักงานจ้างองค์การบริหารส่วนตำบลตะโละหะลอ 
2) โครงการ “ การอบรมให้ความรู้แก่พนักงานส่วนตำบล พนักงานจ้างและประชาชนทั่วไปเกี่ยวกับพระราชบัญญัติข้อมูลข่าวสาร  พ.ศ. 2540”
3) โครงการพัฒนาศักยภาพคณะกรรมการจัดทำแผนพัฒนา และคณะกรรมการติดตามและประเมินผลแผนพัฒนาท้องถิ่น  
4) โครงการจัดซื้อถังขยะ  จำนวน  100 ใบ
5) โครงการเยาวชนรุ่นใหม่ รวมใจต้านภัยยาเสพติด     
6) โครงการเยาวชนพัฒนาความรู้  ทักษะชีวิต  เสริมสร้างภูมิคุ้มกัน รู้เท่าทันสื่อในยุคดิจิตอล   
7) โครงการส่งเสริมการเรียนรู้เด็กปฐมวัย ท้องถิ่นไทยผ่านการเล่น  
8) โครงการพบปะผู้ปกครองและปฐมนิเทศเด็กปฐมวัย
9) โครงการแข่งขันกีฬาศูนย์พัฒนาเด็กเล็กบ้านตะโละหะลอ 
10) โครงการส่งเสริมสุขภาพเด็กปฐมวัย ปลอดจากโรค
11) โครงการส่งเสริมภูมิปัญญาท้องถิ่นสำหรับเด็กปฐมวัย                                           
- โครงการที่ได้รับเงินอุดหนุนจากกรมส่งเสริมการปกครองท้องถิ่น  จำนวน  1 โครงการ 
1) โครงการสนับสนุนค่าใช้จ่ายในการจัดการศึกษาสำหรับศูนย์พัฒนา               เด็กเล็ก กรมส่งเสริมการปกครองท้องถิ่นได้จัดสรรงบประมาณให้ อบต. เพื่อสนับสนุนค่าใช้จ่ายในการศึกษา ประกอบด้วย ค่าเครื่องแบบนักเรียน ค่าหนังสือนักเรียน  ค่าอุปกรณ์การเรียน และกิจกรรมพัฒนาคุณภาพผู้เรียน รวมเป็นเงินทั้งสิ้น  33,900 บาท  แต่ต้องการจะตั้งงบประมาณในแผนพัฒนาท้องถิ่นในจำนวนเงิน  40,000  บาท 
- โครงการที่ อบต. จัดสรรงบอุดหนุนเพื่อสนับสนุนการดำเนินงานขององค์กรปกครองส่วนท้องถิ่นอื่นๆ มีจำนวน  1  โครงการ 
1) โครงการเพิ่มประสิทธิภาพการบริหารงานศูนย์ปฏิบัติการร่วมใน                 การช่วยเหลือประชาชนขององค์กรปกครองส่วนท้องถิ่นระดับอำเภอ  อำเภอรามัน  จังหวัดยะลา  โดยจัดสรรงบอุดหนุนให้แก่ อบต.บาโงย               เป็นจำนวนเงิน 6,000 บาท

จึงเพิ่มโครงการเพื่อตั้งงบอุดหนุนในแผนพัฒนาท้องถิ่นจำนวน                     6,000 บาท  
โครงการของกองช่าง  จำนวน  8 โครงการ
1) โครงการปรับปรุงภูมิทัศน์ สำนักงานองค์การบริหารส่วนตำบล
2) โครงการก่อสร้างฝายน้ำล้น หมู่ 1
3) โครงการก่อสร้างอาคารอเนกประสงค์  บ้านบือแนบูเก๊ะ หมู่  4 
4) โครงการก่อสร้างถนน คสล. สายหัวสะพาน  -  บ้านปาเส  หมู่  3
5) โครงการก่อสร้างถนน  คสล. สายจาแบปะ  -  บ้านปาเส    หมู่ 3  
6) โครงการก่อสร้างถนน คสล. สายข้างบ้านผู้ใหญ่ – บ้านบูเก๊ะตียะ           หมู่  3  
7) โครงการวางท่อลอดเหลี่ยมชนิดสองช่องทาง
8) โครงการก่อสร้างถนนหินคลุก สายบ้านผู้ใหญ่ – กูโบร์กูแบสะตู  หมู่ 1  
และมีโครงการที่ต้องการเปลี่ยนแปลงในแผนพัฒนาท้องถิ่นครั้งนี้             จำนวน  1  โครงการ  คือโครงการติดตั้งไฟฟ้าแสงสว่าง  Post  Top  ภายในตำบลตะโละหะลอ เดิมโครงการนี้ปรากฏในแผนพัฒนาท้องถิ่นสี่ปี                    (พ.ศ. 2561 – 2564)  หน้า  79  ข้อ  43  ยุทธศาสตร์ที่ 2 ยุทธศาสตร์การพัฒนาหมู่บ้าน/ชุมชนน่าอยู่  แผนงานเคหะและชุมชน           ซึ่งได้มีการพูดคุยกันระหว่างคณะผู้บริหารท้องถิ่นและกองช่าง                      เรื่องการดำเนินการเกี่ยวกับโครงการนี้  และต้องการให้โครงการนี้เปลี่ยนแปลงในเรื่องรายละเอียดและงบประมาณให้ถูกต้องก่อนบรรจุ            ในข้อบัญญัติงบประมาณรายจ่ายประจำปีงบประมาณ  พ.ศ. 2563 รายละเอียดของการเปลี่ยนแปลง  กองช่างจะจัดส่งเอกสาร                       ข้อมูลประมาณการราคาก่อสร้างให้ทราบในภายหลัง ในส่วนรายละเอียด ของโครงการอื่นๆที่จะเพิ่มเติมในแผนครั้งนี้  ได้จัดทำเอกสารและ                     แจกเอกสารให้แก่ทุกท่านในที่ประชุมเรียบร้อยแล้ว  
ที่ประชุม			- รับทราบ –  
นักวิเคราะห์ฯ			นอกจากการเพิ่มเติมโครงการแล้วยังมีการเพิ่มเติมครุภัณฑ์ของสำนักงาน
ปลัดและกองช่างอีกด้วย มีทั้งหมด  4   รายการ  คือ
1) เรือพร้อมเครื่องยนต์ 
2) เครื่องโทรสารระบบเลเซอร์  ยี่ห้อ  Canon  (รุ่น Fax – L170) 
3) เสื้อชูชีพ  จำนวน  20  ตัว 
4) ไฟฟ้าสาธารณะ  แบบ LED ขนาด  120 W  จำนวน  100 ชุด  
นายสุวรรณ     มะเก๊ะ		ผมเห็นด้วยกับโครงการส่วนใหญ่ของกองช่างที่จะเพิ่มเติมในแผนพัฒนา
ท้องถิ่น อย่างเช่น โครงการก่อสร้างอาคารอเนกประสงค์  บ้านบือแนบูเก๊ะ  หมู่ที่  4  ที่จะวางแผนก่อสร้างในปีงบประมาณ  พ.ศ. 2563 เพื่อให้                เกิดความสะดวกสบายในการดำเนินกิจกรรมต่างๆของ อบต. 
ที่ประชุม	-รับทราบ-

ประธานที่ประชุม	มีท่านใดในที่ประชุมอยากจะเสนอความคิดเห็นเกี่ยวกับดำเนินการจัดทำ   ร่างแผนพัฒนาท้องถิ่น (พ.ศ.2561 – 2564) ฉบับเพิ่มเติม   เปลี่ยนแปลง  ครั้งที่ 2/2562 หรือไม่ หากไม่มี จะขอมติจากที่ประชุม 
ที่ประชุม	มติจากที่ประชุม  
	- เห็นชอบให้ดำเนินการจัดทำร่างแผนพัฒนาท้องถิ่น (พ.ศ.2561 –  2564) ฉบับเพิ่มเติม  เปลี่ยนแปลง  ครั้งที่ 2/2562 
ประธานในที่ประชุม	เมื่อที่ประชุมมีมติเห็นชอบเพื่อจัดทำแผนพัฒนาท้องถิ่นแล้ว ข้อมูลที่ได้รับจากสำนักงานปลัดและกองช่างทั้งหมดจะเป็นแนวทางในการร่างแผนเพิ่มเติมและเปลี่ยนแปลงครั้งนี้  โดยกองช่างจะนำข้อมูลโครงการ                           และประมาณราคาก่อสร้างให้นักวิเคราะห์นโยบายและแผนดำเนินการจัดทำเพิ่มเติมโครงการในแผนพัฒนาท้องถิ่น ฉบับเพิ่มเติม เปลี่ยนแปลง  ครั้งที่ 2/2562 ตามที่ได้ประชุมในครั้งนี้   
ประธานที่ประชุม	           ที่ประชุมมีข้อเสนอแนะหรือมีสิ่งที่อยากเสนอเพิ่มเติมอีกหรือไม่  
ที่ประชุม  	           - ไม่มี – 
ระเบียบวาระที่ 4	            เรื่องอื่นๆ   
			- ไม่มี -
ประธานที่ประชุม	           เมื่อที่ประชุมไม่มีข้อเสนอแนะเพิ่มเติม ขอปิดการประชุมค่ะ  
ปิดประชุมเวลา 12.00 น. 


    ลงชื่อ     นางสาวอนียา   กิ้มเถี้ยว   		ผู้จดรายงานการประชุม
 		         ( นางสาวอนียา   กิ้มเถี้ยว ) 
			กรรมการ/ผู้ช่วยเลขานุการ

       ลงชื่อ          		ผู้ตรวจรายงานการประชุม
		         ( นางสาวฟารีดา  มะเต๊ะ )
			   ประธานกรรมการ








ระเบียบวาระการประชุม
คณะกรรมการพัฒนาองค์การบริหารส่วนตำบลตะโละหะลอ
และการประชุมเวทีประชาคมท้องถิ่นระดับตำบล
เพื่อพิจารณาร่างแผนพัฒนาท่องถิ่น (พ.ศ. 2561 – 2564) 
ฉบับเพิ่มเติม เปลี่ยนแปลง  ครั้งที่  2/2562
วันที่  2  พฤษภาคม  พ.ศ. 2562  
ณ ห้องประชุมองค์การบริหารส่วนตำบลตะโละหะลอ  
-------------------------------------------- 
ระเบียบวาระที่ ๑  	เรื่องประธานแจ้งที่ประชุมทราบ  
	 ไม่มี 

ระเบียบวาระที่ ๒	เรื่องรับรองรายงานการประชุมครั้งที่แล้ว
                            ไม่มี

ระเบียบวาระที่ ๓	เรื่องเสนอเพื่อพิจารณา
พิจารณาร่างแผนพัฒนาท้องถิ่น (พ.ศ.2561 –2564)   ฉบับเพิ่มเติม เปลี่ยนแปลง                               ครั้งที่  2/2562  
                               
ระเบียบวาระที่ ๔	เรื่องอื่นๆ (ถ้ามี) 
	ไม่มี 









บันทึกรายงานการประชุม
คณะกรรมการพัฒนาองค์การบริหารส่วนตำบลตะโละหะลอ
และการประชุมเวทีประชาคมท้องถิ่นระดับตำบล
 เพื่อพิจารณาร่างแผนพัฒนาท้องถิ่น (พ.ศ. 2561 – 2564)                                     ฉบับเพิ่มเติม เปลี่ยนแปลง ครั้งที่  2/2562
วันที่  2  เดือน พฤษภาคม  พ.ศ. 2562 
ณ ห้องประชุมองค์การบริหารส่วนตำบลตะโละหะลอ  
ประชุมเวลา  13.30  น.
ระเบียบวาระที่ 1 		เรื่องประธานแจ้งให้ที่ประชุมทราบ
				- ไม่มี- 

ระเบียบวาระที่ 2 		เรื่อง รับรองรายงานการประชุมครั้งที่แล้ว   
-ไม่มี-  

ระเบียบวาระที่ 3 		เรื่องเสนอเพื่อพิจารณา   
พิจารณาร่างแผนพัฒนาท้องถิ่น (พ.ศ.2561–2564)                                     ฉบับเพิ่มเติม  เปลี่ยนแปลง  ครั้งที่  2/2562  
ประธานที่ประชุม		การจัดประชุมคณะกรรมการพัฒนาองค์การบริหารส่วนตำบลตะโละหะลอและการประชุมเวทีประชาคมท้องถิ่นระดับตำบลในครั้งนี้ เพื่อให้ที่ประชุมร่วมกันพิจารณาร่างแผนพัฒนาท้องถิ่น (พ.ศ.2561 – 2564)           ฉบับเพิ่มเติม เปลี่ยนแปลง ครั้งที่ 2/๒๕๖2 ซึ่งก่อนหน้านั้นได้                        มีการประชุมคณะกรรมการสนับสนุนการจัดทำแผนพัฒนาองค์การบริหารส่วนตำบลตะโละหะลอที่มีการประชุมร่วมกันเพื่อดำเนินการจัดทำร่างแผนพัฒนาท้องถิ่น (พ.ศ.2561–2564) ฉบับเพิ่มเติม เปลี่ยนแปลง               ครั้งที่ 2/2562  ซึ่งการเพิ่มเติมและเปลี่ยนแปลงแผนพัฒนาท้องถิ่นในครั้งนี้ อยู่ในห้วงของการเตรียมความพร้อมเพื่อจัดทำข้อบัญญัติงบประมาณรายจ่ายประจำปี  พ.ศ. 2563 ซึ่งจะนำโครงการหลายโครงการที่เพิ่มในแผนพัฒนาท้องถิ่นฉบับนี้ไปบรรจุในข้อบัญญัติงบประมาณรายจ่ายประจำปี พ.ศ. 2563  ดังนั้น การจัดเวทีประชุมเวทีประชาคม                         ครั้งที่ 2/2562 เพื่อให้คณะกรรมการพัฒนาองค์การบริหารส่วนตำบล                   ตะโละหะลอ และประชาชนที่เข้าร่วมประชุมประชาคมได้มีส่วนร่วมในการพัฒนาตำบล เปิดโอกาสให้มีส่วนร่วมในการเสนอความคิดเห็น ร่วมกันคิด/วิเคราะห์เพื่อแก้ปัญหาความเดือดร้อนของประชาชนในตำบล การพัฒนาท้องถิ่นให้มีความเข้มแข็งสามารถตอบสนองก่อการแก้ไขปัญหาในระดับพื้นที่ได้  รวมทั้งร่วมกันพิจารณาเห็นชอบร่างแผนพัฒนาท้องถิ่น (พ.ศ.2561 – 2564) ฉบับเพิ่มเติม เปลี่ยนแปลง ครั้งที่ 2/2562

ที่ประชุม		-รับทราบ-
ประธานที่ประชุม	ในการดำเนินการพิจารณาร่างแผนพัฒนาท้องถิ่น (พ.ศ.2561 – 2564) ฉบับเพิ่มเติม เปลี่ยนแปลง ครั้งที่ 2/2562 มีโครงการที่อยู่ใน                     ความรับผิดชอบของกองช่างและสำนักงานปลัดที่ต้องการเพิ่มเติมในแผนพัฒนาท้องถิ่นฉบับนี้มากกว่า 20  โครงการ ในการประชุมคณะกรรมการพัฒนาฯครั้งก่อน ที่ประชุมคณะกรรมการพัฒนาฯ ได้มีมติเห็นชอบให้ร่างแผนและเพิ่มเติมโครงการเหล่านี้ในการประชุมครั้งที่ผ่านมา ดังนั้นจึงขอให้รองปลัด อบต. ช่วยชี้แจงรายละเอียดเพื่อให้ที่ประชุมและประชาชนที่เข้าร่วมประชุมประชาคมได้ร่วมพิจารณาพร้อมกันด้วยครับ  
รองปลัด อบต.	ในการประชุมคณะกรรมการสนับสนุนการจัดทำแผนพัฒนาท้องถิ่น               ในครั้งก่อน ได้มีการพิจารณาร่างแผนโดยได้ข้อสรุปว่าจะร่างเพิ่มเติมแผน        ในโครงการทั้งหมด  21  โครงการ และมีโครงการที่ต้องการเปลี่ยนแปลงในแผนพัฒนาท้องถิ่น  จำนวน  1  โครงการ  รายละเอียดทั้งหมดของโครงการที่ได้เพิ่มเติมและเปลี่ยนแปลงนั้น ได้แจกให้ผู้เข้าร่วมประชุม               ทุกท่านแล้ว ขอให้คณะกรรมการฯและผู้เข้าร่วมประชุมประชาคมได้ร่วมกันตรวจสอบร่างแผนพัฒนาท้องถิ่น  ฉบับเพิ่มเติม  เปลี่ยนแปลง        ครั้งที่  2/2562 
ที่ประชุม 			-รับทราบ- 
ประธานที่ประชุม	หลังจากที่รองปลัด อบต. ได้ชี้แจงรายละเอียดแล้ว ในขั้นตอนต่อไป                        ขอให้คณะกรรมการที่เข้าร่วมประชุมและประชาชนที่เข้าร่วมประชุมเวทีประชาคมในครั้งนี้ ร่วมกันพิจารณาและแสดงความคิดเห็น                 เรื่องการเพิ่มเติมและเปลี่ยนแปลงโครงการในแผนพัฒนาท้องถิ่นฉบับนี้           เราจะมาร่วมกันพิจารณาร่างแผนฉบับนี้ว่าเห็นชอบกับโครงการเหล่านี้หรือไม่  ใครอยากจะเสนอแนะหรืออยากร่วมแสดงความคิดเห็น                         ขอเชิญครับ   
ผู้ใหญ่บ้านหมู่ที่ ๕	เห็นด้วยกับการเพิ่มโครงการเยาวชนรุ่นใหม่ รวมใจต้านภัยยาเสพติด          
(ผู้ทรงคุณวุฒิ)	และอยากขอเสนอให้มีกิจกรรมการรณรงค์เกี่ยวกับการต่อต้านยาเสพติด  รวมทั้งโครงการเยาวชนพัฒนาความรู้ทักษะชีวิต  เสริมสร้างภูมิคุ้มกัน  รู้เท่าทันสื่อในยุคดิจิตอล ซึ่งโครงการนี้เป็นโครงการใหม่ที่คิดว่าเหมาะสม กับยุคปัจจุบันที่เด็กมักเสพติดโซเชียลและใช้โทรศัพท์มากจนเกินไป การจัดโครงการนี้จะสร้างภูมิคุ้มกันให้กับเด็กและเยาวชนมากขึ้น 
ที่ประชุม	-เห็นด้วย-

ประชาชนตัวแทนหมู่ที่  3        จากที่ได้อ่านและตรวจสอบร่างแผนพัฒนาท้องถิ่น  ฉบับเพิ่มเติม 
เปลี่ยนแปลง  ครั้งที่  2/2562 เห็นการเปลี่ยนแปลงโครงการติดตั้งไฟฟ้าแสงสว่าง  Post  Top  ภายในตำบลตะโละหะลอ โดยมีการแก้ไขเปลี่ยนแปลงงบประมาณให้เพิ่มมากขึ้น  ซึ่งผมคิดว่าอยากให้ อบต.               เร่งดำเนินการในปีงบประมาณ  2563  เพราะในบางพื้นที่มักเจอปัญหาเรื่องไฟฟ้าสาธารณะ ดังนั้น  เพื่อความปลอดภัยในชีวิตและทรัพย์สินของประชาชนในพื้นที่ จึงควรเร่งดำเนินการในปีงบประมาณถัดไป 
ที่ประชุม			-เห็นด้วย-   
ประธานในที่ประชุม	มีผู้เข้าร่วมประชุมประชาคมท่านใด ประสงค์จะแสดงความคิดเห็น               เพื่อร่วมพิจารณาการเพิ่มเติมและเปลี่ยนแปลงแผนพัฒนาท้องถิ่น                    ครั้งที่  2/2562  อีกหรือไม่  ถ้ามีขอเชิญยกมือได้เลยครับ 
ผู้เข้าร่วมประชุมประชาคม	-ไม่มี-
ประธานที่ประชุม	หลังจากที่ได้ร่วมพิจารณาร่างแผนพัฒนาท้องถิ่น ฉบับเพิ่มเติม  เปลี่ยนแปลง  ครั้งที่  2/2562 กับคณะกรรมการพัฒนาองค์การบริหารส่วนตำบลตะโละหะลอและผู้เข้าร่วมประชุมประชาคม  ถ้าไม่มีท่านใดเสนอแนะหรือแสดงความคิดเห็นเพิ่มเติม ขอให้ผู้เข้าร่วมประชุมประชาคมลงมติว่าท่านเห็นชอบกับการเพิ่มเติมแผนในครั้งนี้หรือไม่ ขอเชิญทุกท่านยกมือเพื่อลงมติ หรือถ้าหากมีข้อทักท้วง ไม่เห็นชอบกับการเพิ่มเติมแผนหรือโครงการในแผนฉบับนี้ ท่านก็สามารถยกมือเพื่อใช้สิทธิของท่านได้ครับ 
มติในที่ประชุม			มติในที่ประชุมของคณะกรรมการพัฒนาองค์การบริหารส่วนตำบล          
ตะโละหะลอและผู้เข้าร่วมประชุมประชาคม ยกมือเพื่อลงมติเห็นชอบกับแผนพัฒนาท้องถิ่น (พ.ศ. 2561 – 2564) ฉบับเพิ่มเติม เปลี่ยนแปลง     ครั้งที่  2/2562  	    
ที่ประชุม		เห็นชอบด้วยมติเอกฉันท์ในการจัดทำแผนพัฒนาท้องถิ่น (พ.ศ. 2561 – 2564) ฉบับเพิ่มเติม  เปลี่ยนแปลง ครั้งที่ 2/2562 และให้ประธานคณะกรรมการพัฒนาฯ เสนอร่างแผน ฯ ต่อสภา อบต. ต่อไป  
ระเบียบวาระที่ 4 		- ไม่มี 
ปิดการประชุม		16.00 น. 

 (ลงชื่อ)      		ผู้จดบันทึกรายงานการประชุม
	               ( นายลุกมัน   สารีมา )
	            กรรมการ/ผู้ช่วยเลขานุการ

(ลงชื่อ)      		ผู้ตรวจรายงานการประชุม
		  ( นายมะโซ๊ะ   มะเต๊ะ )
	            ประธานคณะกรรมการพัฒนา
	       องค์การบริหารส่วนตำบลตะโละหะลอ

